text: Kalifornia, sum hevur verið rakt av herviligum náttúruvanlukkum seinastu árini, hevur gjørt av at stevna fimm av teimum størstu oljufeløgunum í USA. Sambært stevningini hava feløgini verið við til at skunda undir veðurlagsbroytingar, sum m.a. hava havt við sær støðugt fleiri eldsbrunar í statinum, har m.a. býurin Paradise varð fullkomiliga lagdur í øsku. Hetta skrivar E24 sambært AP og NTB.
text: #000003
text: Kalifonia sigur í stevningini, at tey fimm oljufeløgini vitandi hava undirmett vandan, sum nýtslan av fossilum brennievnum hava við sær, sjálvt um tey longu í 50-unum vóru greið yvir, at teirra framleiðsla hevði við sær globala upphiting.
text: #000005
text: Sakarmálið er tað seinasta í eini røð, sum amerikanskir býir, íbúðarøki og statir hava lagt móti oljufeløgum, har grundgevingin er tann sama: at feløgini vitandi um avleiðingarnar fossil brennievni hava á veðurlagið hava roynt at dylja hetta og villeiða fólk um vandarnar.
text: #000006
text: Kalifornia krevur, at tað verður stovnaður ein grunnur, sum skal rinda fyri skaðar, sum fara at stava frá komandi veðurlagsvanlukkum í statinum, som longu er hart raktur av skógareldum, vatnflóð og øðrum vanlukkum, sum eru knýttar at veðurlagsbroytingum.
text: #000007
text: Víst verður á í stevningini, at stjórarnir í oljufeløgunum hava í fleiri ár vitað um, at nýtslan av fossilum brennievnum fór at hava avleiðingar, men teir fjaldu hesa vitan fyri bæði almenninginum og politikarum við at koma við skeivari kunning.
text: #000008
text: Hetta er so eisini orsøkin til, at stig til at steðga veðurlagsbroytingunum eru komin alt ov seint og hava tí havt við sær stórar skaðar og útreiðslur fyri fólk, ognir og náttúrutilfeingi, og tað heldur fram í dag.
text: #000009
text: Mannaættin latið upp porturini til helviti
text: #000014
text: Russland sendir oljutangaskip norður um Sibiria
text: #000018
text: Bera ótta fyri nýggjum grønum brennievnum
text: #000020
text: Fyristing tel. 20 80 80 [email protected]
text: #000025